Diari Oficial de la Generalitat Valenciana


Sumari del DOGV 2346, del 15-09-1994 (1994/832422)

RESOLUCIÓ de 8 de setembre de 1994, de la directora general de l'Institut Valencià d'Administració Pública, per la qual es convoquen cinc cursos dirigits a agents forestals i mediambientals de la Conselleria de Medi Ambient.
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2346

Data del DOGV
:   15-09-1994

Secció del DOGV
:   ALTRES DISPOSICIONS

Número del document
:   1994/832422


Data del document
:   08-09-1994

Organisme emissor
:   Conselleria d'Administració Pública

Tipus de document
:   Resolució

RESOLUCIó de 8 de setembre de 1994, de la directora general de l'Institut Valencià d'Administració Pública, per la qual es convoquen cinc cursos dirigits a agents forestals i mediambientals de la Conselleria de Medi Ambient. [94/6136]  
Aconseguir major qualitat en la prestació de serveis al ciutadà constitueix l'eix de la modernització administrativa. En aquesta línia, l'organització de cursos específics, atenent les necessitats formatives que es produeixen en l'administració és competència de l'Institut Valencià d'Administració Pública.  
En col·laboració amb la Conselleria de Medi Ambient, l'IVAP organitza cursos per a impulsar la professionalització del personal d'aquesta conselleria amb la finalitat d'obtenir els màxims coneixements relacionats amb la prevenció d'incendis i les seues conseqüències mediambientals a la Comunitat Valenciana. Per tot això, resolc:  
Primer  
Convocar, per a la seua celebració en el segon semestre de l'any 1994 els següents cursos dirigits a agents forestals i mediambientals:  
- Curs 05/94. «Coneixements generals de botànica i zoologia. Distribució d'espècies a la Comunitat Valenciana. Plagues i malalties forestals».  
- Curs 11/94. «Protecció civil i primers auxilis».  
- Curs 12/94. «Procediment administratiu derivat de l'aplicació de la legislació forestal».  
- Curs 13/94. «Obtenció de llavors i conreu de vivers»   
- Curs 33/94. «Coneixements pràctics sobre treballs silvícoles, repoblacions, obres d'hidrotècnia i d'infrastructura viària».  
Segon  
Seran seleccionats per a la seua assistència als cursos agents forestals i mediambientals adscrits a la Conselleria de Medi Ambient.  
Tercer  
El calendari, l'horari i el lloc de realització dels cursos serà el següent:  
- Curs 05/94. «Coneixements generals de botànica i zoologia. Distribució d'espècies en la Comunitat Valenciana. Plagues i malalties forestals».  
Aquest curs compta amb 25 hores de durada, es realitzarà del 24 al 28 d'octubre, de dilluns a divendres, de 9 a 14 hores, a la piscifactoria de Polinyà del Xúquer, al Centre de Recuperació Mata del Fang i a les escoles de capacitació agrària (Carcaixent; Vila-real).  
- Curs 11/94. «Protecció civil i primers auxilis».  
Aquest curs compta amb 20 hores de durada, es realitzarà del 7 al 10 de novembre, de dilluns a dijous, de 9 a 14 hores, al viver de Quart de Poblet i als serveis centrals de la Conselleria de Medi Ambient a València.  
- Curs 12/94. «Procediment administratiu derivat de l'aplicació de la legislació forestal».  
Aquest curs compta amb 20 hores de durada, es realitzarà del 14 al 17 de novembre, de dilluns a dijous, de 9 a 14 hores, als serveis centrals de la Conselleria de Medi Ambient a València.  
- Curs 13/94. «Obtenció de llavors i conreu de vivers».  
Aquest curs compta amb 20 hores de durada, es realitzarà del 21 al 24 de novembre, de dilluns a dijous, de 9 a 14 hores, en Vivers forestals i en Escoles de Capacitació Agrària (Carcaixent, Vila-real).  
- Curs 33/94. «Coneixements pràctics sobre treballs silvícoles, repoblacions, obres d'hidrotècnia i d'infrastructura viària».  
Aquest curs compta amb 24 hores de durada, es realitzarà del 28 de novembre al 1 de desembre, de dilluns a dijous, de 9 a 13 i de 17 a 19 hores, a les escoles de capacitació agrària (Carcaixent, Vila-real) i pràctiques de camp en diversos llocs de la Comunitat Valenciana.  
La convocatòria de tots aquests cursos es dirigeix a 15 funcionaris.  
Quart  
Es fixen, com a continguts, les següents unitats didàctiques:  
- Curs 05/94. «Coneixements generals de botànica i zoologia. Distribució d'espècies a la Comunitat Valenciana. Plagues i malalties forestals».  
1. Descripció de les espècies vegetals més significatives, de caràcter endèmic, rares o amenaçades.  
2. Descripció de les espècies animals protegides. Diversos graus de protecció d'acord amb la Llei 4/89, de Protecció dels Espais Naturals, de la Flora i la Fauna.  
3. Descripció de les espècies cinegètiques més significatives.  
4. Plagues i malalties forestals.  
5. Recuperació de fauna silvestre.  
- Curs 11/94. «Protecció civil i primers auxilis».  
1. Norma Bàsica de Protecció Civil. Pla Territorial d'Emergències a la Comunitat Valenciana. Directriu Bàsica d'Incendis Forestals, la seua aplicació a la Comunitat Valenciana.  
2. Seguretat en el treball forestal i extinció d'incendis.  
3. Inundacions i altres riscos.  
4. Primers auxilis. Reanimació respiratòria i cardíaca  
- Curs 12/94. «Procediment administratiu derivat de l'aplicació de la legislació forestal».  
1. Infraccions i sancions en la legislació de protecció de la natura estatal i autonòmica.  
2. Ocupacions temporals en forests catalogades, permutes, delimitació i fitació.  
3. Llei 30/92, procediment sancionador. Reglament Orgànic i Funcional de la Conselleria de Medi Ambient.  
4. Transformacions de conreu, subvencions a finques particulars.  
- Curs 13/94. «Obtenció de llavors i conreu de vivers».  
1. Espècies arbòries i arbustives d'interés per als treballs forestals.  
Definició de les zones de recollida de fruit i llavors d'espècies forestals.  
2. Bases tècniques per a la provisió i conservació de llavors d'espècies forestals.  
Pràctica de la recollida, emmagatzematge i conservació de llavors.  
Conceptes básics per a la manipulació de llavors en viver.  
3. El conreu en viver d'espècies forestals.  
Tècniques modernes de viveristes forestals.  
4. Banc de llavors i experiències del viver del Serranillo de l'ICONA.  
- Curs 33/94. «Coneixements pràctics sobre treballs silvícoles, repoblacions, obres d'hidrotècnia i d'infrastructura viària».  
1. Treballs silvícoles.  
2. Repoblacions.  
3. Obres d'hidrotècnia. Infraestructura viària.  
Cinquè  
La docència estarà a càrrec de funcionaris de la Generalitat Valenciana, de personal del Consorci de Bombers, de tècnics de l'Escola Tècnica Superior d'Enginyers de Forest, de personal de l'ICONA, de l'empresa TRAGSA i de Vivers Todolí.  
Sisè  
Respecte a les condicions per a la presentació d'instàncies i tramesa de relacions prioritzades, es tindrà en compte el següent:  
- Curs 05/94. «Coneixements generals de botànica i zoologia. Distribució d'espècies a la Comunitat Valenciana. Plagues i malalties forestals».  
Els interessats hauran de presentar les seues sol·licituds en la Conselleria de Medi Ambient fins el dia 24 de setembre i les relacions prioritzades es trametran a l'IVAP fins el dia 10 d'octubre.  
- Curs 11/94. «Protecció civil i primers auxilis».  
Els interessats hauran de presentar les seues sol·licituds en la Conselleria de Medi Ambient fins el dia 7 d'octubre i les relacions prioritzades es trametran a l'IVAP fins el dia 24 d'octubre.  
- Curs 12/94. «Procediment administratiu derivat de l'aplicació de la legislació forestal».  
Els interessats hauran de presentar les seues sol·licituds en la Conselleria de Medi Ambient fins el dia 14 d'octubre, i les relacions prioritzades es trametran a l'IVAP fins el dia 31 d'octubre.  
- Curs 13/94. «Obtenció de llavors i conreu de vivers».  
Els interessats hauran de presentar les seues sol·licituds en la Conselleria de Medi Ambient fins el dia 21 d'octubre i les relacions prioritzades es trametran a l'IVAP fins el dia 8 de novembre.  
- Curs 33/94. «Coneixements pràctics sobre treballs silvícoles, repoblacions, obres d'hidrotècnia i d'infrastructura viària».  
Els interessats hauran de presentar les seues sol·licituds en la Conselleria de Medi Ambient fins el dia 28 d'octubre i les relacions prioritzades s'enviaran a l'IVAP fins el dia 15 de novembre.  
Setè  
Els cursos s'integren, a efectes de comptabilització com a quota per assistent i any, dins l'oferta de cursos del Pla de Formació IVAP 94.  
Vuitè  
S'estableix règim semblant al que regeix la resta dels cursos del Pla de Formació de l'IVAP respecte a l'expedició de certificats d'aprofitament i obligatorietat d'assistència continuada.  
València, 8 de setembre de 1994.- La directora general de l'IVAP: Juana Serna Masiá.